Callisto
        
         (måne)
Store norske leksikon,Realfag,Astronomi,Solsystemet
Callisto er den nest største av Jupiters måner og den tredje største månen i solsystemet. Månen er nesten like stor som planeten Merkur.
Callisto har en omløpstid rundt Jupiter på 16,69 dager, og beveger seg i en gjennomsnittlig avstand på 1 883 000 km. Månen har en bunden rotasjon.Callistos diameter er 4820 km. Overflaten har en meget stor kratertetthet sammenlignet med andre objekter i solsystemet. Den mest iøynefallende formasjonen er Valhalla, et enormt system av minst 15 konsentriske ringer med et lyst sentrum. Overflaten ble fotografert i detalj av romsondene Voyager og Galileo.Det er indikasjoner på at det kan finnes saltvannshav under Callistos isoverflate.Callisto ble oppdaget av Galileo Galilei i 1610, og trolig nesten samtidig av Simon Marius, som har foreslått månenavnet. Callisto er oppkalt etter Kallisto som var tilknyttet Zevs, den greske motparten til den romerske guden Jupiter. Les mer i Store norske leksikon måne Jupiter Eksterne lenker NASA Solar System Exploration: Callisto